Det Tyske Anlæg ved Beldringe - ModStrøm
55.472846999, 10.330338999
I 1944 beslaglagde den tyske besættelsesmagt 3000 tdr. land på Nordfyn til anlæggelse af en flyveplads. Pladsen skulle fungere som støtte for tyske fly i tilfælde af en allieret invasion af Danmark. 200 familier måtte forlade deres hjem og give plads til tyske soldater.
Anlægget blev bygget at danske arbejdere, der kunne tjene gode penge ved at arbejde for tyskerne. Der blev anlagt landingsbane, adskillige bunkere og en rullebane rundt om hele området. Langs rullebanen kunne fly og brændstofdepoter skjules.
Kort tid før befrielsen fik stedet en ny funktion, da tyske flygtninge fra det østlige Preussen begyndte at ankomme. Landsbyerne Allesø og Beldringe husede op mod 1700 flygtninge, og var den største flygtningelejr på Fyn. Beldringe blev en lazaretby, hvor der på to af gårdene var indrettet hospitaler. De sidste tyske flygtninge forlod lejren i februar 1947, og beboerne kunne vende hjem til meget ramponerede huse og gårde.
Se flere billeder fra ekspeditionen til det tyske anlæg ved Beldringe.